
REFERAT DE APROBARE A  PROIECTULUI DE HOTĂRÂRE
privind neexercitarea dreptului de preemţiune din  partea Consiliului Local al Municipiului Timişoara, la intenţia de înstrăinare a spațiului cu altă destinație decât aceea de locuință din Timișoara, strada Episcop Augustin Pacha  nr.1, ap.9 (SAD 9), înscris  în CF nr.400874-C1-U2, nr.cadastral  400874-C1-U2, la prețul de 575.000 euro 



  
	Având în vedere adresa înregistrată cu nr.CT2021-004606/28.09.2021 de către Urda Alexandra delegat pentru BANCA TRANSILVANIA S.A.CLUJ NAPOCA SUC.TIMIȘOARA în calitate de proprietară a spațiului cu altă destinație decât aceea de locuință ap.9 (SAD 9) din Timișoara, strada Episcop Augustin Pacha nr.1, înscris în CF nr.400874-C1-U2, nr.cadastral 400874-C1-U2 (provenit din C.F vechi nr.142355, nr.topo 332/LVIII), prin care solicită Primăriei Municipiului Timişoara să se pronunţe asupra dreptului de preemţiune la intenţia de înstrăinare la preţul de 575.000 euro, respectiv  de 1827 euro /mp;
Prin adresa nr.768/01.03.2021, Direcţia Judeţeană pentru Cultură-Timiş ne comunică faptul că nu își exercită dreptul de preemțiune, conform art.4 alin.8 din Legea nr.422/2001 privind protejarea monumentelor istorice, aceasta transferând dreptul de preemțiune către autoritățile publice locale.
 	Imobilul cu adresa de mai sus este inclus în Situl urban ,,Cartierul Cetatea Timișoara, Cod TM-II-s-A-06095, poziţia 60, în Lista Monumentelor istorice-2015, Anexa la Ordinul Ministerului Culturii nr.2828/2015 publicată în M.O al României Partea I,nr.113 din 15 februarie  2016.
	Având în vedere adresele emise către Direcţia Generală de Urbanism și Planificare Teritorială-Biroul Disciplină în Construcții, Direcţia Patrimoniu–Compartimentul Spații cu altă Destinație, Serviciul Unitate de Implementare Proiecte Infrastructură pentru Cultură, Serviciul Sport și Baze Sportive, privind  interesul de a achiziționa  spațiul cu adresa de mai sus, pentru desfășurarea unor activități ce aparțin de acestea (sport, cultură) la care ni se comunică faptul că acesta nu prezintă interes pentru domeniul public/privat al Municipiului Timişoara. 
În conformitate cu art.129 alin.2, lit.d și art.139, alin.(1) din OUG nr.57/2019 privind Codul Administrativ, Legea nr. 422/2001 privind protejarea monumentelor istorice , republicată şi actualizată, HCL nr.67/2008, modificată prin  HCL nr.362/2015 precum și de H.C.L nr.263/07.07.2020;
Apreciem că  prezentul proiect de hotărâre  îndeplinește condițiile pentru a fi supus spre dezbatere și aprobare în plenul  Consiliului Local al Municipiului Timişoara.

PRIMAR                                                                   		 DIRECTOR 
DOMINIC FRITZ						 MIHAI  BONCEA 

RAPORT DE SPECIALITATE
privind neexercitarea dreptului de preemţiune din  partea Consiliului Local al Municipiului Timişoara, la intenţia  de înstrăinare a spațiului cu altă destinație decât aceea de locuință din Timișoara, strada Episcop Augustin Pacha  nr.1, ap.9 (SAD 9), înscris  în CF nr.400874-C1-U2, nr.cadastral  400874-C1-U2, la prețul de 575.000 euro 




Având în vedere  Referatul de aprobare al proiectului de hotărâre  şi  Proiectul de hotărâre cu privire la exprimarea dreptului de preemţiune de către  Consiliului Local al Municipiului Timişoara,în conformitate cu prevederile  Legii nr.422/2001 privind protejarea monumentelor istorice, la intenţia  de vânzare a spațiului cu altă destinație decât aceea de locuință din Timișoara, strada Episcop Augustin Pacha nr.1, înscris  în CF nr.400874-C1-U2, nr.cadastral 400874-C1-U2, la prețul de 575.000 euro;
Ținând cont de solicitarea înregistrată cu nr.CT2021-004606/28.09.2021 de către Urda Alexandra delegat pentru BANCA TRANSILVANIA S.A.CLUJ NAPOCA SUC.TIMIȘOARA, în calitate de proprietară a spațiului cu altă destinație decât aceea de locuință ap.9 (SAD 9) din Timișoara, strada Episcop Augustin Pacha nr.1, înscris în CF nr.400874-C1-U2, nr.cadastral 400874-C1-U2, (provenit din C.F vechi nr.142355, nr.topo 332/LVIII), prin care solicită Primăriei Municipiului Timişoara să se pronunţe asupra dreptului de preemţiune la intenţia de înstrăinare la preţul de 575.000 euro, respectiv de 1827 euro /mp;
Prin adresa nr.768/01.03.2021, D.J.C.Timiș, ne comunică faptul că nu își exercită dreptul de preemțiune la vânzarea imobilului menționat mai sus, conform art.4, alin.8 din Legea nr.422/2001 privind protejarea monumentelor istorice, aceasta transferând  dreptul de preemțiune  către autoritățile publice locale;
Imobilul cu adresa de mai sus, este  inclus  în Situl urban ,,Fabric,, (I) Cod TM-II-s-B-06095, poziția 60 în Lista Monumentelor Istorice-2015, Anexa la Ordinul ministrului culturii nr.2828/2015 publicată în Monitorul Oficial al României, Partea I nr.113 din 15 februarie 2016.
 Din analiza documentației depuse, rezultă că spațiul cu altă destinație SAD 9, are suprafața utilă totală de 314.72  mp și este compartimentat astfel:
-parter: 10 spații, cu suprafața utilă de 234.16mp; deține în comun cu SAD 1,2,3,4 și 10 în cotă de 42,2% un hol;
-subsol: 5 spații, cu suprafață utilă de 55.77 mp;
-mezanin: suprafața utilă de 24.79 mp; 
-deține cote părți comune 4,44% p.c și 96/2153 mp cote teren;
La solicitarea noastră, Direcţia Generală de Urbanism și Planificare Teritorială –Compartimentul Disciplină în Construcții își exprimă punctul său  de vedere referitor la starea fizică a imobilului menționat mai sus după cum urmează: 
Imobilul în ansamblul lui se prezintă într-o stare de degradare a fațadelor la stradă, fiind necesare lucrări de reabilitare la nivelul cornișei, porții de acces, tâmplăriei ornamentelor, tencuielilor și zugrăvelilor.
Totodată au fost identificate ferestre și uși cu tâmplărie din PVC, material inadecvat monumentelor istorice protejate.
De asemenea imobilul necesită asanarea instalațiilor parazitare( cabluri de electricitate și de date, etc).
Direcția Patrimoniu -Compartimentul Spații cu altă Destinație, ne comunică faptul că imobilul nu prezintă interes pentru domeniul public/privat al municipiului Timișoara;
 	Serviciul Sport și Baze Sportive cât și Serviciul Unitate de Implementare Proiecte Infrastructură pentru Cultură, ne comunică faptul că imobilul nu prezintă interes pentru domeniul public/privat al Municipiului Timişoara, pentru desfășurarea unor activități de interes public: învățământ, sport sau alte activități ce aparțin de cele două servicii, adrese care constituie anexă la prezentul raport de specialitate.
În conformitate cu  prevederile art.4, alin.(4) şi alin.(8) din Legea nr 422/2001 privind protejarea monumentelor istorice, republicată cu modificările şi completările ulterioare;
Având în vedere prevederile art.2 din HCLMT nr.67/26.02.2008, modificată de H.C.L nr.362/2015 precum și de HCL nr.263/07.07.2020;    
În  conformitate cu art.129 alin (2 , lit.c)  și d) și art.139 alin.(1) din O.U.G nr. 57/2019 privind Codul administrativ ;
	Ca urmare a situaţiei prezentate mai sus, a prevederilor legale cât şi a adreselor emise de către compartimentele/birourile/serviciile/directiile de specialitate din cadrul  aparatului de specialitate al primarului, apreciem că  prezentul proiect de hotărâre , îndeplinește conditiile pentru a fi supus spre dezbatere și aprobare în plenul  Consiliului Local al Municipiului Timişoara.

